cyanic-selkie/wikianc huggingface dataset:
เซร์เกย์ มิลีงกอวิช-ซาวิช
ชีวิตช่วงต้น
มิลีงกอวิช-ซาวิชเกิดในครอบครัวนักกีฬาที่เมืองแยย์ดาในแคว้นกาตาลุญญา ประเทศสเปน พ่อของเขา นิกอลา มิลีงกอวิช เป็นนักฟุตบอลอาชีพในตอนนั้น ส่วนแม่ของเขา มิลานา มิลีงกอวิช เป็นนักบาสเกตบอลหญิงอาชีพ เซร์เกย์เริ่มเล่นฟุตบอลให้แก่ทีมเยาวชนของสปอร์ติกกลูบีดีปูร์ตูกาลในช่วงเวลาเดียวกันกับที่พ่อของเขากำลังเล่นฟุตบอลในโปรตุเกส ต่อมา เขาย้ายไปเล่นให้แก่ทีมเยาวชนของกราทเซอร์ อาคา ในออสเตรีย ก่อนที่จะย้ายตามครอบครัวไปยังเซอร์เบียซึ่งเขาได้กลายเป็นนักฟุตบอลอาชีพเต็มตัว
เซร์เกย์ มิลีงกอวิช-ซาวิช เป็นพี่ชายของวาญา มิลีงกอวิช-ซาวิช ซึ่งเป็นนักฟุตบอลในตำแหน่งผู้รักษาประตู นอกเหนือจากสัญชาติเซอร์เบียแล้ว มิลีงกอวิชยังถือสัญชาติสเปนด้วย
สโมสร
วอยวอดีนา
ลาซิโก
ทีมชาติ
เซอร์เบีย อายุไม่เกิน 19 ปี
เซอร์เบีย อายุไม่เกิน 20 ปี
ชูลีอู เซซาร์ ซัวรีช จี อิชปิงโดลา
ชูลีอู เซซาร์ มีชื่อเต็มว่า ชูลีอู เซซาร์ ซัวรีช จี อิชปิงโดลา (Júlio César Soares de Espíndola) เกิดเมื่อวันที่ 3 กันยายน ค.ศ. 1979 เกิดที่ประเทศบราซิล เป็นนักฟุตบอลตำแหน่งผู้รักษาประตู ปัจจุบันเล่นอยู่กับ สโมสรฟุตบอลควีนส์พาร์กเรนเจอส์ ในพรีเมียร์ลีก ประเทศอังกฤษ สวมเสื้อเบอร์ 33 เคยเล่นให้กับ สโมสรฟุตบอลอินเตอร์มิลาน ใน เซเรียอา ตั้งแต่ปี ค.ศ. 2005 โดยเซซาร์ได้คว้าแชมป์ ยูฟ่าแชมเปียนส์ลีก กับอินเตอร์ ในปี ค.ศ. 2010
แหล่งข้อมูลอื่น
1979
สภาผู้แทนราษฎรไทย ชุดที่ 15
สมาชิกสภาผู้แทนราษฎรไทย ชุดที่ 15 (27 กรกฎาคม พ.ศ. 2529 - 29 เมษายน พ.ศ. 2531) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 347 คน โดยมาจากการเลือกตั้งแบบแบ่งเขตทั้งหมด จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งในครั้งนี้ ยังคงเป็นรูปแบบทางตรง แบบแบ่งเขตและรวมเขต ถือเขตจังหวัดเป็นเขตเลือกตั้ง ในแต่ละเขตเลือกตั้งมีสมาชิกสภาผู้แทนราษฎรไม่เกินกว่า 3 คน และไม่น้อยกว่า 2 คน ถือเกณฑ์ราษฏร 150,000 คน ต่อผู้แทนราษฎร 1 คน
รายนามสมาชิกสภาผู้แทนราษฎร
มีรายนามดังนี้
ผู้ดำรงตำแหน่ง
ประธานสภาผู้แทนราษฎร ชวน หลีกภัย
รองประธานสภาผู้แทนราษฎร คนที่หนึ่ง ชุมพล ศิลปอาชา
วัดสุวรรณคีรีวงก์
วัดสุวรรณคีรีวงก์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าตอง อำเภอกะทู้ จังหวัดภูเก็ต มีที่ดินตั้งวัดเนื้อที่ 17 ไร่ ทิศเหนือ ติดถนนพระบารมี ทิศตะวันตก ติดถนนหน้าวัด ทิศใต้ติดลำคลอง ทิศตะวันออกติดเชิงเขา สองข้างวัดมีบ้านเรือนชาวบ้านอยู่ตามแนวเชิงเขาจดทะเล ปัจจุบันมีพระครูโพธิปัญญากรเป็นเจ้าอาวาส
วัดสุวรรณคีรีวงก์ตั้งวัดเมื่อ พ.ศ. 2312 ไม่ปรากฏนามผู้สร้างว่าเป็นผู้ใด เดิมมีนามว่า วัดป่าตอง ตามชื่อบ้าน ได้เปลี่ยนเป็น "วัดสุวรรณคีรีวงก์" วัดได้รับพระราชทานวิสุงคามสีมาเมื่อพ.ศ. 2435 ได้รับพระราชทานวิสุงคามสีมาครั้งหลังเมื่อวันที่ 18 มกราคม พ.ศ. 2531 ด้านการศึกษาทางวัดได้สร้างอาคารเรียน 2 หลัง และจัดให้มีห้องสมุดไว้สำหรับบริการประชาชนอีกด้วย
อาคารเสนาสนะที่สำคัญ ได้แก่ อุโบสถกว้าง 12 เมตร ยาว 18 เมตร โครงสร้างเป็นคอนกรีต ศาลาการเปรียญกว้าง 11 เมตร ยาว 17 เมตร โครงสร้างเป็นอาคารคอนกรีต กุฏิสงฆ์จำนวน 7 หลัง โครงสร้างเป็นอาคารคอนกรีต สำหรับปูชนียวัตถุที่สำคัญ ได้แก่ พระพุทธบาทจำลอง ประดิษฐานอยู่ภายในอาคารคอนกรีตที่สร้างไว้โดยเฉพาะ
วิทยาทางเดินปัสสาวะ
วิทยาทางเดินปัสสาวะ หรือ ศัลยศาสตร์ทางเดินปัสสาวะ (urology หรือ genitourinary surgery) เป็นสาขาหนึ่งของแพทยศาสตร์ว่าด้วยโรคทางอายุรกรรมและศัลยกรรมของระบบทางเดินปัสสาวะของเพศชายและหญิง และอวัยวะสืบพันธุ์เพศชาย อวัยวะภายใต้ขอบเขตของวิทยาทางเดินปัสสาวะได้แก่ ไต ต่อมหมวกไต ท่อไต กระเพาะปัสสาวะ ท่อปัสสาวะ และอวัยวะสืบพันธุ์เพศชาย (อัณฑะ, เอพิดิไดมิส, หลอดนำอสุจิ, ถุงน้ำอสุจิ, ต่อมลูกหมาก และองคชาต)
ทางเดินปัสสาวะและสืบพันธุ์มีความเชื่อมโยงกันใกล้ชิด และโรคของระบบนี้มักมีผลกระทบต่ออีกระบบ ฉะนั้นหลายภาวะที่มีการรักษาในวิทยาทางเดินปัสสาวะจึงมีอยู่ภายใต้ขอบเขตของโรคอวัยวะเพศและทางเดินปัสสาวะ วิทยาทางเดินปัสสาวะรวมการรักษาภาวะอายุรกรรม เช่น การติดเชื้อทางเดินปัสสาวะและโรคต่อมลูกหมากโต เข้ากับการรักษาภาวะทางศัลยกรรม เช่น มะเร็งกระเพาะปัสสาวะหรือต่อมลูกหมาก โรคนิ่วไต ความผิดปกติแต่กำเนิด การบาดเจ็บ และการกลั้นปัสสาวะไม่ได้แบบบีบ (stress incontinence)
เทคนิคทางวิทยาทางเดินปัสสาวะได้แก่ การผ่าตัดด้วยหุ่นยนต์และกล้องส่องช่องท้อง (laparoscopic) ที่รุกล้ำน้อย การผ่าตัดแบบใช้เลเซอร์ช่วย และการผ่าตัดที่ใช้กล้องนำอื่น ๆ นักวิทยาทางเดินปัสสาวะได้รับการฝึกทั้งเทคนิคการผ่าตัดแบบเปิดและรุกล้ำน้อย ใช้การชี้นำด้วยอัลตราซาวน์แบบเรียลไทม์ อุปกรณ์ส่องกล้องใยแก้วนำแสง และเลเซอร์หลายชนิดในการรักษาทั้งภาวะไม่ใช่มะเร็งและมะเร็งหลายชนิด วิทยาทางเดินปัสสาวะมีความสัมพันธ์ใกล้ชิดกับวิทยามะเร็ง วักกวิทยา นรีเวชวิทยา บุรุษเวชศาสตร์ กุมารศัลยศาสตร์ ศัลยศาสตร์ลำไส้ใหญ่และไส้ตรง วิทยาทางเดินอาหารและวิทยาต่อมไร้ท่อ
ประเทศฮอนดูรัสในโอลิมปิกเยาวชนฤดูร้อน 2010
ว่ายน้ำ
ผลการแข่งขันดังนี้ :
เฟร์นันโด ตอร์เรส
เฟร์นันโด โฆเซ ตอร์เรส ซันซ์ (Fernando José Torres Sanz; เกิด 20 มีนาคม ค.ศ. 1984) เป็นอดีตนักฟุตบอลชาวสเปน ปัจจุบันเป็นผู้จัดการทีมอัตเลติโกเดมาดริด รุ่นอายุไม่เกิน 19 ปี
ตอร์เรสเกิดที่เมืองฟูเอนลาบราดา (Fuenlabrada) เมืองชนบทขนาดย่อมทางใต้ของกรุงมาดริด เดิมตอร์เรสเป็นเด็กฝึกหัดของอัตเลติโกเดมาดริดในประเทศสเปน และก้าวขึ้นมาติดทีมชุดใหญ่ รวมถึงการที่ได้รับเลือกให้เป็นกัปตันของทีม โดยในขณะนั้นตอร์เรสมีอายุเพียง 19 ปี ตอร์เรสได้รับฉายาจากสื่อในสเปนว่า "เอลนีโญ" (เด็ก) เพราะหน้าตาของตอร์เรสดูอ่อนวัยกว่าอายุเป็นอย่างยิ่ง
ตอร์เรสเป็นศูนย์หน้าที่มีพรสวรรค์ในการเล่นเป็นอย่างมาก เขาสามารถยิงประตู 75 ประตูใน 5 ฤดูกาล ในลีกสูงสุดของสเปน โดยมีเพียง ซามูเอล เอโต และ ดาบิด บียา ที่ยิงได้มากกว่าในระยะเวลาเดียวกัน
อัตเลติโกเดมาดริด
ตอร์เรส เริ่มต้นเป็นนักฟุตบอลกับอัตเลติโกเดมาดริด มาตั้งแต่ปี ค.ศ. 2001 เมื่อครั้งยังเป็นนักฟุตบอลฝึกหัด และมีแววว่าจะได้เป็นนักฟุตบอลที่มีชื่อเสียง จนกระทั่งสามารถขึ้นสู่ชุดใหญ่ของสโมสรได้ตอนอายุเพียง 17 ปี และได้รับตำแหน่งกัปตันทีมเมื่ออายุเพียง 19 ปี โดยลงเล่นให้กับอัตเลติโกเดมาดริดไปทั้งสิ้น 244 นัด ยิงประตูได้ 91 ประตู
ฤดูกาล 2007-2008 (ฤดูกาลแรก)
ในวันที่ 11 สิงหาคม พ.ศ. 2550 ตอร์เรสลงแข่งนัดเปิดตัวให้ลิเวอร์พูล โดยแข่งกับแอสตันวิลลา และชนะไปด้วยสกอร์ 2-1 หลังจากนั้นตอร์เรสยิงประตูแรกในพรีเมียร์ลีกได้สำเร็จ ในการลงแข่งครั้งแรกในสนามแอนฟีลด์ ในวันที่ 19 สิงหาคม ในนาทีที่ 16 ผลเสมอ 1-1 กับเชลซี โดยวิ่งไปรับบอลจากการส่งของ สตีเฟน เจอร์ราร์ด ตอร์เรสเลี้ยงผ่านกองหลังเชลซี ทาล เบน ฮาอิม และยิงผ่านมือผู้รักษาประตู ปีเตอร์ เช็ค เข้าไปตุงตาข่ายเชลซี
ตอร์เรสยิงแฮตทริกเป็นครั้งแรกให้สโมสรในวันที่ 25 กันยายน ในนัดเยือน ถ้วยคาร์ลิงคัพกับเรดดิง และชนะไป 4-2 โดยประตูแรกของตอร์เรสในเกมคือประตูที่ยิงให้ลิเวอร์พูลนำ 2-1 ลูกที่สองของเขาทำให้ลิเวอร์พูลนำ 3-2 และตามด้วยลูกปิดท้าย 4-2 หลังจากจบการแข่งขัน ตอร์เรสได้รับการคิดเลือกเป็นผู้เล่นยอดเยี่ยมประจำการแข่งขัน และเนื่องจากตอร์เรสสามารถทำแฮตทริกได้สำเร็จ เขาจึงได้รับลูกบอลที่ใช้ในการแข่งขันเป็นของที่ระลึก
ในวันที่ 23 กุมภาพันธ์ พ.ศ. 2551 ตอร์เรสสามารถทำแฮตทริกแรกในลีกได้สำเร็จในเกมที่ลิเวอร์พูลเปิดบ้านเอาชนะทีมมิดเดิลสโบร 3-2 และในวันที่ 5 มีนาคม ปีเดียวกัน ตอร์เรสสามารถทำแฮตทริกได้อีกครั้งในเกมที่ลิเวอร์พูลเอาชนะทีมเวสต์แฮมยูไนเต็ด 4-0 ทำให้เฟร์นันโด ตอร์เรสได้รับการบันทึกไว้เป็นสถิติว่า เป็นผู้เล่นคนแรกต่อจากแจ็กกี บัลเมอร์ ที่เคยทำแฮตทริกในเกมที่แอนฟีลด์ติดต่อกัน 2 นัด ในปี 1946 และยังเป็นนักเตะคนที่ 5 ของสโมสรที่สามารถทำได้ ตอร์เรสได้รับการคัดเลือกให้ได้รับรางวัลผู้เล่นยอดเยี่ยมแห่งเดือนกุมภาพันธ์ของพรีเมียร์ลีกอังกฤษ โดยนอกจากนี้เขายังเป็นนักเตะนอกสหราชอาณาจักรคนแรกที่ยิงได้ 15 ประตูในพรีเมียร์ลีกให้ลิเวอร์พูล
ในวันที่ 15 มีนาคม พ.ศ. 2551 เฟร์นันโด ตอร์เรส กลายเป็นผู้เล่นคนแรกของสโมสร ต่อจาก ร็อบบี ฟาวเลอร์ ที่สามารถทำประตูในลีกได้เกินถึง 20 ประตูใน 1 ฤดูกาล เมื่อเขาทำประตูในนาทีที่ 47 ในเกมที่ลิเวอร์พูลสามารถเอาชนะทีมเรดดิง 2-1 และหลังจากนั้น ตอร์เรสก็สามารถยิงประตูช่วยให้ทีมเอาชนะอินเตอร์มิลานในการแข่งขันยูฟ่าแชมเปียนส์ลีก รอบ 16 สุดท้าย
วันที่ 13 เมษายน พ.ศ. 2551 เฟร์นันโด ตอร์เรส สามารถทำประตูที่ 30 ของตัวเองให้กับลิเวอร์พูลได้ในฤดูกาลแรกที่ย้ายมา โดยประตูดังกล่าวเกิดขึ้นในเกมที่ลิเวอร์พูลเปิดสนามแอนฟีลด์เอาชนะทีมแบล็กเบิร์นโรเวอร์ส 3-1 ในการแข่งขันฟุตบอลพรีเมียร์ชิพของอังกฤษ และด้วยประตูนี้เอง ทำให้เฟร์นันโด ตอร์เรสสามารถทำสถิติ ยิงประตูติดต่อกัน 7 นัด ในสนามแอนฟีลด์
และในวันสุดท้ายของฤดูกาล ณ สนามของทีมสเปอร์สในวันที่ 11 พฤษภาคม พ.ศ. 2551 ตอร์เรสได้ทำประตูสุดท้ายของฤดูกาลนี้เป็นประตูที่ 33 ที่ทำให้เขาเป็นนักเตะคนแรกที่ทำประตูเกิน 30 ประตูในหนึ่งฤดูกาล โดยก่อนหน้านั้น มีเพียงร็อบบี ฟาวเลอร์ทำได้ 30 ประตู ในปี 2539-2540 โดยเฉพาะวันที่ 4 พฤษภาคม พ.ศ. 2551 ณ สนามแอนฟีลด์ ลิเวอร์พูลเปิดบ้านรับการมาเยือนของทีมแมนเชสเตอร์ซิตี ทีมชนะไป 1-0 โดยตอร์เรสเป็นผู้ยิงประตูตัดสินชัยชนะ ทำให้เขาสามารถทำประตูติดต่อกันเป็นนัดที่ 8 ในถิ่นแอนฟีลด์ ส่งผลให้เขาเป็นนักเตะคนแรกของทีมที่ทำประตูในเกมลีกสูงต่อหน้าแฟนบอลในแอนฟีลด์ได้ 8 นัดติดต่อกัน โดยมีโรเจอร์ ฮันต์ ที่ทำได้อีกคนแต่ทำได้ในลีกดิวิชัน 2 เดิมในช่วงทศวรรษที่ 60 ฤดูกาล 1961-1962
33 ประตู จาก 46 นัดในทุกรายการ เฉพาะเกมลีกเขาทำไป 24 ประตู จาก 33 นัดที่ลงแข่ง และทั้ง 24 ประตูไม่มีลูกจากจุดโทษเลย ทำให้เฟร์นันโด ตอร์เรส ทำสถิติเป็นนักเตะต่างชาติที่ทำประตูสูงสุดเพียงปีแรกที่ลงเล่นในพรีเมียร์ลีกคนใหม่ และทำให้เขามีสถิติยิงปรตูเฉลี่ยทุก ๆ 1.39 เกม ทำลายสถิติผู้เล่นที่ทำประตูเฉลี่ยสูงสุดให้ลิเวอร์พูลในฤดูกาลแรกของ จอห์น อัลดิดจ์ (1.55 เกม) ได้อย่างสิ้นเชิง และยังเอาชนะนักเตะอย่างเอียน รัช (1.63), โรเจอร์ ฮันต์ (1.65), ร็อบบี ฟาวเลอร์ (1.83), ไมเคิล โอเวน (1.91) และเคนนี ดัลกลิช (2) ได้อีกด้วย และทุกนัดที่เขาสามารถทำประตูได้ในเกมลีกทีมจะไม่แพ้อีกด้วย และ 25 ประตู ใน 33 ประตูที่เขาทำได้ในฤดูกาลนี้เกิดขึ้นในสนามแอนฟีลด์ และนัดสุดท้ายที่เขาเล่นให้ลิเวอร์พูลคือนัดที่ลิเวอร์พูลบุกอัดวูล์ฟแฮมป์ตันไป 3-0 เมื่อ 22 มกราคม 2554 ที่ผ่านมาและตอร์เรสก็เป็นคนทำ 2 ประตูและมันก็คือประตูและก็นัดสุดท้ายที่เขาลงเล่นในสีเสื้อลิเวอร์พูล
เชลซี
ในวันที่ 31 มกราคม ปี พ.ศ. 2554 เฟร์นันโด ตอร์เรส ได้ย้ายจากลิเวอร์พูลมาเชลซีด้วยค่าตัวที่สูงที่สุดในอังกฤษ คือ 50 ล้านปอนด์ (ราว 2,458 ล้านบาท) ในเกมแรกของตอร์เรสนั้น ได้ลงสนามเจอกับทีมเก่าของเขา ลิเวอร์พูล ที่สนามสแตมฟอร์ดบริดจ์ ผลการแข่งขันนั้น เชลซีแพ้ลิเวอร์พูล 0-1 ตอร์เรสโดนเพื่อนร่วมทีมเก่าทำฟาวล์บาดเจ็บ และเขาได้ถูกเปลี่ยนตัวออกแล้วส่งผู้เล่นสำรอง ซาลอมง กาลู ลงมาเล่นแทนในนาทีที่ 66
ประตูแรกของตอร์เรสนั้น เป็นเกมที่เชลซีชนะเวสต์แฮมยูไนเต็ด 3-0 ที่ สนามสแตมฟอร์ดบริดจ์ โดยนัดนั้นเชลซีขึ้นนำไปก่อน 1-0 ก่อนที่ตอร์เรสจะถูกเปลี่ยนตัวลงไปแทนดีดีเย ดรอกบา และซัดด้วยเท้าซ้าย บอลเข้าไปตุงตาข่าย ทำให้เชลซีขึ้นนำอีกครั้ง 2-0 และเขาได้รับการยกย่องให้เป็นแมนออฟเดอะแมตช์ในเกมนั้น
ฤดูกาล 2011-12 ได้มีโอกาสลงเล่นยูฟ่าแชมเปียนส์ลีก 2012 รอบแบ่งกลุ่ม เขายิงสองประตู ช่วยให้ทีมชนะเกงค์ไป 5-0 หลังจากการทำประตูในนัดที่พบกับเกงค์นั้น ตอร์เรสก็ยิงประตูคู่แข่งไม่ได้อีกเลย ในทุกรายการ ทำให้เขาถูกตัดชื่อออกจากทีมชาติสเปนชุดแข่งขันฟุตบอลยูโร 2012 และอุ่นเครื่องกับทีมชาติเวเนซุเอลา จนครบหนึ่งปีที่เขาย้ายออกจากถิ่นแอนฟีลด์สู่สแตมฟอร์ดบริดจ์ แต่ถึงแม้เขาจะยิงประตูไม่ได้แต่ก็ช่วยส่งบอลให้เพื่อนยิงประตูได้หลายครั้ง จนในวันที่ 18 มีนาคม พ.ศ. 2555 เชลซีเปิดบ้านรับทีมเลสเตอร์ซิตี เชลซีชนะ 5-2 โดยตอร์เรสสามารถยิงได้ 2 ประตู และส่งให้เพื่อนยิงอีก 2 ลูก สามารถหยุดสถิติยิงประตูคู่แข่งไม่ได้ในรอบ 5 เดือน 1,541 นาทีได้ และยิงอีก 1 ประตูในเกมที่ชนะแอสตันวิลลา 4-2 หลังจากนั้นเดือนเมษายน ในเกมถ้วยยุโรป เชลซีบุกไปเสมอบาร์เซโลนาได้ 2-2 โดยในเกมนั้น ตอร์เรสเป็นผู้ทำประตูปิดท้ายด้วยการรับบอลยาวของแอชลีย์ โคล กลางสนามก่อนหลุดไปดวลกับบิกตอร์ บัลเดส และล็อกหลบผู้รักษาประตูแล้วแปเข้าไปแบบโล่ง ๆ ทำให้เชลซีผ่านเข้ารอบชิงชนะเลิศพบกับบาเยิร์นมิวนิก ด้วยประตูทีมเยือน แม้เขาจะไม่สามารถยิงได้ในนัดชิงชนะเลิศ แต่เชลซีก็สามารถคว้าแชมป์ยูฟ่าแชมป์เปี้ยนส์ลีกได้เป็นสมัยแรกของสโมสรหลังเสมอกับบาเยิร์นมิวนิกในเวลาปกติ 1-1 ก่อนดวลจุดโทษชนะด้วยสกอร์รวม 5-4
การทำแฮตทริกครั้งแรกของตอร์เรสในสีเสื้อเชลซี เกิดขึ้นในเกมที่เชลซีเปิดบ้านถล่มสโมสรฟุตบอลควีนส์พาร์กเรนเจอส์ ไป 6-1 โดยเขาทำประตูได้ในนาทีที่ 19,25,64 ในฤดูกาล 2011-2012 เขายิงประตูได้ 11 ประตู โดยลงสนาม 48 นัดตั้งแต่ย้ายมาเชลซี ยิงรวม 12 ประตู
ก่อนเปิดฤดูกาล 2012-13 เชลซีแข่งขันชิงถ้วยคัมมิวนิตีชีลด์กับแมนเชสเตอร์ซิตี โดยตอร์เรสเป็นผู้ทำประตูให้เชลซีขึ้นนำไปก่อน 1-0 แต่เชลซีแพ้ 2-3 เมื่อพรีเมียร์ลีกอังกฤษ 2012-13 เปิดฤดูกาล ตอร์เรสยิงประตูแรกในฤดูกาลนี้ของตัวเองได้ในเกมที่เชลซีเปิดบ้านเอาชนะเรดดิ้งไปได้ 4-2 และยิงอีกนัดละ 1 ประตูในนัดที่เชลซีชนะนิวคาสเซิล 2-0, ชนะอาร์เซนอล 2-1, ชนะวูล์ฟแฮมตัน 6-0, ชนะนอริชซิตี 4-1 โดยในช่วงที่เขายิงประตูได้นี้ แดเนียล สเตอร์ริดจ์ กองหน้าสำรองของเชลซี มีอาการบาดเจ็บ ทำให้ตอร์เรสไม่ต้องถูกเปลี่ยนตัวออกบ่อยครั้ง และทำ 1 ประตูในเกมที่ชนะชัคตาร์โดเนตสค์ในยูฟ่าแชมเปียนส์ลีก 3-2 ในเดือนธันวาคม เชลซีได้ราฟาเอล เบนีเตซมาคุมทีมแทนดี มัตเตโอ ตอร์เรสเริ่มกลับมาทำประตูให้กับทีมในนัดสุดท้ายของรอบแบ่งกลุ่มยูฟ่าแชมเปียนส์ลีกที่ถล่มโนร์เชลลันด์ 6-1 ตอร์เรสยิง 2 ประตู 3 วันต่อมา เขายิงอีกสองประตูในนัดที่พบกับซันเดอร์แลนด์ สามารถปลดล็อกการยิงประตูไม่ได้ในลีกมาแล้ว 8 เกมได้ ทำอีกนัดละ1ประตูจาชิงแชมป์สโมสรโลกที่ชนะมอนเตร์เรย์ 3-1 แคพิทอลวันคัพกับลีดส์ยูไนเต็ด 5-1 และลีกกับแอสตันวิลลา 8-0 เอฟเอคัพกับเบรนด์ฟอร์ด 2-2 จากนั้นมาอีกหลายสัปดาห์ เขาประสบปัญหาในการยิงประตูคู่แข่งไม่ได้เลย จนปลายเดือนมีนาคม ตอร์เรสก็ยิงประตูได้อีกครั้งในยูโรป้าลีก 1 ประตู (สเตอัวร์บูคาเรสต์, บาเซิล) 3 ประตู (รูบินคาซัน) และ 1 ประตูในนัดชิงชนะเลิศกับไบฟีกา เชลซีคว้าแชมป์ไปครองและยังสามารถยิงประตูในลีกนัดสุดท้ายกับเอฟเวอร์ตัน 2-1 อีกด้วย
ตอร์เรสกลายเป็นนักเตะเชลซีคนแรกที่สามารถยิงประตูได้ถึง 7 รายการในฤดูกาลเดียว คือ พรีเมียร์ลีก, เอฟเอคัพ, ลีกคัพ, คัมมิวนิตีชีลด์, ยูฟ่าแชมป์เปียนส์ลีก, ยูฟ่ายูโรปาลีก และการชิงแชมป์สโมสรโลก
กลับสู่อัตเลติโกเดมาดริด
ในต้นปี ค.ศ. 2015 ตอร์เรสได้กลับคืนสู่อัตเลติโกเดมาดริด ในลาลิกา ของสเปนอีกครั้ง ซึ่งเป็นสโมสรดั้งเดิมของตัวเอง พร้อมกับสวมเสื้อหมายเลข 19 ด้วยสัญญายืมตัว 1 ปีครึ่ง โดยสัญญาจะสิ้นสุดลงเมื่อสิ้นสุดฤดูกาล 2015-16
ตอร์เรสได้ลงเล่นในรายการโกปาเดลเรย์รอบ 16 ทีมสุดท้าย ที่อัตเลติโกเดมาดริด พบกับ เรอัลมาดริด นัดที่ 2 ที่สนามซานเตียโก เบร์นาเบว โดยลงเล่นแทน มารีออ มันจูคิช และตอร์เรสก็ช่วยยิงประตูให้ทีมได้ถึง 2 ลูกในนาทีที่ 1 และนาทีที่ 46 เมื่อจบการแข่งขันเสมอกันไป 2-2 แต่ผลการแข่งขันโดยรวม เรอัลมาดริดแพ้ไป 2-4
ผลงานในระดับชาติ
ในเดือนกุมภาพันธ์ 2544 ตอร์เรสชนะเลิศทัวร์นาเมนต์อัลการ์ฟกับทีมชาติสเปนชุดอายุไม่เกิน 16 ปี ในเดือนพฤษภาคม ที่มีได้ลงแข่ง ในฟุตบอลชิงแชมป์ยุโรป รุ่นอายุไม่เกิน 16 ปี และชนะเลิศ โดยตอร์เรสยิงประตูชัยซึ่งเป็นประตูเดียวในนัดชิงชนะเลิศ ตอร์เรสยิงประตูได้มากที่สุดในการแข่งขัน (7 ประตูใน 6 เกม) และได้รับเลือกให้เป็นนักกีฬายอดเยี่ยม
ในปี พ.ศ. 2546 ตอร์เรสได้ลงเล่นเป็นครั้งแรกให้กับทีมชาติสเปนในวันที่ 6 กันยายน ในการแข่งกระชับมิตรกับโปรตุเกส ตอร์เรสยิงประตูแรกให้ทีมชาติได้ในวันที่ 28 เมษายน พ.ศ. 2547 โดยแข่งกับอิตาลี เมื่อปิดฤดูกาล ตอร์เรสได้รับเลือกให้เป็นส่วนหนึ่งของทีมชาติสเปน เพื่อแข่งในฟุตบอลชิงแชมป์ยุโรปปี 2547 ตอร์เรสได้ลงสนาม โดยการเปลี่ยนตัว ใน 2 เกมแรกในรอบแบ่งกลุ่มของสเปน แต่ได้ลงสนามเป็นตัวจริงในการแข่งนัดชี้ชะตากับโปรตุเกส ตอร์เรสยิงชนเสาในนาทีที่ 62 หลังจากนูโน โกเมส ยิงให้โปรตุเกสนำ ในนาทีที่ 57 สเปนแพ้ไป 1-0 และตกรอบ
ในการลงแข่งครั้งแรกในฟุตบอลโลกในปี พ.ศ. 2549 ในประเทศเยอรมนี ตอร์เรสยิงประตูสุดท้าย ในเกมที่ชนะยูเครน 4-0 ด้วยลูกวอลเลย์ ในนัดที่สองรอบแบ่งกลุ่ม ตอร์เรสยิง 2 ประตูในนัดเจอตูนิเซีย ประตูแรกในนาทีที่ 76 ทำให้สเปนนำ 2-1 และอีกลูกจากจุดโทษ ในนาทีที่ 90 ตอร์เรสไม่ได้ลงในนัดกระชับมิตรกับโรมาเนีย ในเดือนพฤศจิกายน พ.ศ. 2549 แต่ได้ลงเล่นในนัดกระชับมิตรกับอังกฤษ ในเดือนกุมภาพันธ์ พ.ศ. 2550 โดยสเปนชนะไป 1-0
ในฟุตบอลชิงแชมป์ยุโรป ปี 2551 รอบคัดเลือก ตอร์เรสยิงประตูแรกในนัดเจอกับลีชเทินชไตน์ ซึ่งสเปนชนะไป 4-0 ตอร์เรสยิงลูกเสียบมุมประตู จากระยะ 11 เมตร ตอร์เรสได้ลงเล่นในนัดเจอกับไอร์แลนด์เหนือ ซึ่งสเปนแพ้ 3-2 สเปนได้แข่งกับสวีเดน และแพ้ไป 2-0 ในนัดนี้ ในนัดเจอเดนมาร์ก ตอร์เรสได้เปลี่ยนตัวลงมาเล่นในนาทีที่ 64 แต่ไม่สามารถยิงประตูได้ แต่สเปนก็ชนะไป 2-1 ตอร์เรสเป็นตัวสำรองอีกครั้ง แต่ได้เปลี่ยนตัวลงมาในนาทีที่ 43 แทนเฟร์นันโด โมเรียนเตส ตอร์เรสยิง 2 ครั้ง แต่ไม่ตรงกรอบทั้งสองครั้ง แต่สเปนยังชนะ 1-0 จากประตูของอีเนียสตาในนาทีที่ 80 ตอร์เรสไม่ได้ถูกเลือกในนัดที่สเปนชนะลัตเวีย 2-0 และนัดเจอลีชเทินชไตน์ 2-0 ตอร์เรสได้ลงเล่นในนัดเสมอ 1-1 กับไอซ์แลนด์ ชาบี อาลอนโซเพื่อนร่วมทีมลิเวอร์พูล โดนใบแดงไล่ออก ในนัดเจอลัตเวีย ตอร์เรสยิงได้ 1 ประตู สเปนได้เป็นที่ 1 ของกลุ่ม และตอร์เรสยิงให้สเปนได้ 2 ประตู
ในฟุตบอลชิงแชมป์แห่งชาติยุโรป 2012 ตอร์เรสยิงประตูได้ 3 ประตู ในเกมที่ชนะทีมชาติไอร์แลนด์ 4-0 สองลูก และในนัดชิงชนะเลิศที่สเปนชนะอิตาลี 4-0 อีกหนึ่งลูก คว้าดาวซัลโวร่วมกับคริสเตียโน โรนัลโด, มารีโอ โกเมซ, มารีโอ บาโลเตลลี, อลัน ดซาโกเอฟ และมารีออ มันจูคิช แต่ตอร์เรสได้รับรางวัลดาวซัลโวรองเท้าทองคำ เนื่องจากยิงได้ 3 ประตู จ่ายให้เพื่อนยิง 1 ลูกและลงเล่นในเวลาที่น้อยกว่า 5คนที่เป็นดาวซัลโวร่วม เขาจึงได้รับรางวัลดาวซัลโวพร้อมแชมป์ยูโร 2012 กับสเปนไปครอง โดยก่อนหน้าที่จะมาทำศึกฟุตบอลยูโร 2012 เขายิงได้ในเกมอุ่นเครื่องกับทีมชาติเกาหลีใต้ได้อีก 1 ลูก
ชีวิตส่วนตัว
ตอร์เรสสนิทกับเพื่อนร่วมทีมชาติสเปน เซร์คีโอ ราโมส ตอร์เรสคบหาอย่างเงียบ ๆ กับแฟนสาว โอลายา โดมิงเกซ ลิสเต (Olalla Domínguez Liste) ซึ่งเขารู้จักตั้งแต่อายุ 8 ขวบ ตั้งแต่ปี พ.ศ. 2544 โดยครอบครัวของตอร์เรสย้ายไปอยู่บ้านในถนนเดียวกับแฟนสาวในแคว้นกาลิเซีย ตอร์เรสแต่งงานกับโอลายา ไปเมื่อปลายเดือนพฤษภาคม พ.ศ. 2552
ตอร์เรสแสดงมิวสิกวิดีโอ "Ya Nada Volvera a Ser Como Antes" ของเอลกันโตเดลโลโก วงดนตรีป็อปร็อกของสเปน
เขาสักชื่อ "Fernando" ที่ด้านในแขนซ้าย ด้วยอักษรเทงกวาร์ สักหมายเลข 9 ที่ด้านในแขนขวา และสักวันที่ 7-7-2001 เป็นตัวเลขโรมัน ที่ด้านในน่องขวา
เกียรติประวัติ
อัตเลติโกเดมาดริด
สเปน
เกียรติประวัติส่วนตัว 09
ยูฟ่ายูโรปาคอนเฟอเรนซ์ลีก
ยูฟ่ายูโรปาคอนเฟอเรนซ์ลีก (UEFA Europa Conference League) เป็นการแข่งขันฟุตบอลระดับสโมสรประจำปี ที่เริ่มต้นขึ้นในปี ค.ศ. 2021 โดยมีสโมสรฟุตบอลในยุโรปที่มีสิทธิ์เข้าร่วมแข่งขัน สโมสรจะได้สิทธิ์ลงเล่นในรายการนี้หรือไม่จะขึ้นอยู่กับผลงานในลีกในประเทศ หรือการแข่งขันถ้วย แล้วแต่จะกำหนดขึ้นในแต่ละประเทศ
การแข่งขันมีกำหนดเริ่มตั้งแต่ฤดูกาล 2021–22 การแข่งขันนี้จะเป็นการแข่งขันระดับที่สามของฟุตบอลสโมสรยุโรปรองจาก ยูฟ่าแชมเปียนส์ลีก และยูฟ่ายูโรปาลีก ซึ่งได้ถูกลดทีมในรอบแบ่งกลุ่มลงเหลือ 32 ทีม โดยทีมจากสมาคมฟุตบอลของประเทศที่มีค่าสัมประสิทธิ์ต่ำกว่าจะต้องลงเล่นรอบคัดเลือกที่มากกว่า ไม่มีทีมใดจะผ่านเข้ารอบแบ่งกลุ่มได้โดยตรง โดยจะมี 10 ทีมที่เป็นทีมที่แพ้ในรอบเพลย์ออฟของ ยูโรปาลีก และส่วนที่เหลือจะมาจากรอบคัดเลือกของยูโรปาคอนเฟอเรนซ์ลีก
ประวัติ
มีรายงานว่ายูฟ่าได้พิจารณาเพิ่มการแข่งขันฟุตบอลสโมสรระดับยุโรประดับที่สาม ตั้งแต่ช่วงปี ค.ศ. 2015 เป็นอย่างน้อย โดยเชื่อว่าการแข่งขันระดับล่างจะสามารถทำหน้าที่เป็นช่องทางในการให้สโมสรจากประเทศสมาชิกยูฟ่าที่มีอันดับต่ำกว่ามีโอกาสที่จะก้าวไปแข่งขันในรอบต่อ ๆ ไปได้มากกว่าการตกรอบในแชมเปียนส์ลีก หรือยูโรป้าลีก ในช่วงกลางปี ​​ค.ศ. 2018 การพูดคุยเกี่ยวกับการแข่งขันนี้ได้เริ่มเข้มข้นขึ้น โดยแหล่งข่าวอ้างว่าได้บรรลุข้อตกลงสำหรับการเปิดตัวการแข่งขันแล้ว และรอบแบ่งกลุ่มของยูโรป้าลีก ซึ่งประกอบไปด้วย 48 ทีมจะถูกแบ่งออกเป็นสองส่วน โดยส่วนล่างจะเป็นแกนหลักของการแข่งขันใหม่นี้
ในวันที่ 2 ธันวาคม ค.ศ. 2018 ยูฟ่าได้ประกาศว่าการแข่งขันซึ่งเรียกว่า "ยูโรปาลีก 2" หรือเรียกโดยย่อว่า "UEL2" จะเกิดขึ้น โดยเป็นส่วนหนึ่งของรอบการแข่งขันสามปีในช่วงฤดูกาล 2021–24 โดยยูฟ่ากล่าวเพิ่มเติมว่าการแข่งขันนี้จะมี "การแข่งขันเพิ่มเติมสำหรับสโมสรอื่น ๆ และสมาคมอื่น ๆ "
ชื่ออย่างเป็นทางการของการแข่งขัน "ยูฟ่ายูโรปาคอนเฟอเรนซ์ลีก" ได้ประกาศขึ้นเมื่อวันที่ 24 กันยายน ค.ศ. 2019 โดยเรียกโดยย่อว่า "UECL"
การคัดเลือก
การคัดเลือกจะคล้ายคลึงกับรรอบคัดเลือกของยูฟ่าแชมเปียนส์ลีก ที่จะแบ่งออกเป็นสองเส้นทาง ได้แก่ สายชนะเลิศ และสายไม่ชนะเลิศ โดยทีมที่ได้ลงเล่นในสายชนะเลิศคือทีมที่ตกรอบมาจากการคัดเลือกเข้ารอบแบ่งกลุ่มของแชมเปียนส์ลีก
โดยสโมสรในแต่ละประเทศจะได้รับสิทธิ์ลงเล่นในรายการนี้ในแต่ละรอบไม่เท่ากัน ทั้งนี้ จะขึ้นอยู่กับค่าสัมประสิทธิ์ยูฟ่าของสมาคมฟุตบอลในประเทศนั้น ๆ ดังนี้
นอกจากนี้ รายการนี้ยังเป็นการแข่งขันรองรับทีมที่ตกรอบจากรอบคัดเลือกรอบเบื้องต้น และรอบแรก ของรายการแชมเปียนส์ลีก และทีมที่ตกรอบจากรอบคัดเลือกรอบที่สาม และรอบเพลย์-ออฟ ของรายการยูโรปาลีก จากการปรับโครงสร้างใหม่นี้ จะไม่มีสมาคมใดที่จะได้รับสิทธ์ลงเล่นมากขึ้นจากที่เคยได้รับมาก่อนรอบการแข่งขันปี 2021–24
รอบแบ่งกลุ่ม และรอบแพ้คัดออก
ในรอบแบ่งกลุ่มจะประกอบไปด้วย 32 ทีม กลุ่มละ 4 ทีม มีทั้งหมดแปดกลุ่ม ทีมแชมป์กลุ่มจะผ่านเข้าสู่รอบ 16 ทีมสุดท้าย ขณะที่รองแชมป์กลุ่มจะต้องไปแข่งขันกับทีมลำดับสามในรอบแบ่งกลุ่มของรายการยูโรปาลีก โดยมีชื่อว่ารอบแพ้คัดออกเบื้องต้น เพื่อหาผู้ชนะเข้าสู่รอบ 16 ทีมสุดท้าย แล้วจึงแข่งขันเพื่อหาทีมเข้าสู่รอบ 8 ทีม, 4 ทีมสุดท้าย และรอบชิงชนะเลิศต่อไป การแข่งขันใหม่จะมีการแข่งขัน 141 นัดในช่วง 15 สัปดาห์การแข่งขัน
ผู้ชนะการแข่งขันใหม่จะได้รับสิทธิ์เข้าร่วมการแข่งขันยูฟ่ายูโรปาลีกในฤดูกาลถัดไป การแข่งขันจะเล่นในวันพฤหัสบดี
การจำแนกสิทธิ์ (ตั้งแต่ 2021–22 ถึง 2023–24)
แต่ละสมาคมจะส่งทีมได้ตามสิทธิ์ของตนที่ได้ถูกจัดสรรไว้แล้วตามค่าสัมประสิทธิ์ยูฟ่า โดยคัดเลือกจากทีมที่มีอันดับสูงสุดหลังจากผู้ที่มีสิทธิ์ลงเล่นในแชมเปียนส์ลีก และยูโรปาลีกในปีที่แล้วในรายการนั้น ๆ ตามที่ได้รับสิทธิ์ ทั้งนี้ อังกฤษ ซึ่งได้รับสิทธิ์ให้ทีมลำดับที่ 6 ในพรีเมียร์ลีก ลงเล่น ได้แจ้งเปลี่ยนแปลงให้สิทธิ์แก่ทีมชนะเลิศ คาราบาวคัพ ลงเล่นแทน
ISO 2
ISO 2 คือมาตรฐานสากลของ ISO เพื่อกำหนดทิศทางการบิดเกลียวของเส้นด้าย เส้นไหมพรม และผลิตภัณฑ์อื่นที่เกี่ยวข้อง ในการปั่น ฟั่น และทอเส้นด้าย มาตรฐานนี้ใช้อักษร S และ Z เพื่อแสดงทิศทางของการบิดเกลียว (จึงเรียกกันว่าเกลียว S หรือเกลียว Z)
ปฏิเวธ อุทัยเฉลิม
ปฏิเวธ อุทัยเฉลิม เกิดวันที่ 16 มกราคม พ.ศ. 2523 เป็นนักแต่งเพลงชาวไทย ผู้อำนวยการบริหารการผลิตเพลง ผู้จัดการศิลปิน ปัจจุบันเป็นผู้บริหารค่ายมีเรคคอร์ดส ในเครือมิวซิกมูฟ
ประวัติ
ฟองเบียร์ เคยศึกษาที่คณะนิเทศศาสตร์ มหาวิทยาลัยศรีปทุม แต่ไม่สำเร็จการศึกษา ได้ทำงานกับค่ายอาร์เอส ราว 2 ปี โดยแต่งเพลงให้ศิลปินอย่าง เดอะ ซิส, เอิร์น จิรวรรณ, โมทีฟ จากนั้นได้เป็นนักแต่งเพลงให้กับค่ายจีเอ็มเอ็ม แกรมมี่ โดยแต่งเพลงให้ โปเตโต้, เอ็ม อรรถพล, ก้อง กรุณ, NOS, เบิร์ด ธงไชย, ชิน ชินวุฒ, คริสติน่า อากีล่าร์, แคลช, เบล สุพล, เอบีนอร์มัล, รุจ เดอะสตาร์, ซีล ฯลฯ และเป็นเจ้าของโปรเจ็กต์ เลิฟพิลล์ ยาดีมีไว้ฟัง ที่เป็นอัลบั้มเพลงที่เขาแต่งขึ้นมาโดยมีนักร้องหลากหลายคนมาช่วยขับร้อง เพลงในอัลบั้มนี้ได่แก่ "ไม่มีตรงกลาง" (เอ๊ะ จิรากร), วน (อัทธ์ อังค์กูณฑ์) เป็นต้น
การรักษาโดยใช้สารก่อกระด้าง
การรักษาโดยใช้สารก่อกระด้าง (Sclerotherapy, จากคำภาษากรีกว่า skleros ซึ่งแปลว่า "แข็ง" ) เป็นวิธีการรักษาหลอดเลือดหรือสภาพวิรูปของหลอดเลือด (vascular malformation) หรือของหลอดน้ำเหลือง แพทย์จะฉีดยาเข้าไปในหลอดเลือดซึ่งทำหลอดให้หดลง ซึ่งใช้ในเด็กและเยาวชนที่มีสภาวะวิรูปของหลอดเลือดหรือหลอดน้ำเหลือง ในผู้ใหญ่ วิธีนี้บ่อยครั้งจะใช้รักษาภาวะหลอดเลือดพอง (Telangiectasia) หลอดเลือดดำขอดที่ยังเป็นน้อย ริดสีดวงทวาร และน้ำขังเฉพาะที่ (hydrocele)
วิธีนี้เป็นวิธีหนึ่งในหลายวิธี (รวมการผ่าตัด การยิงเลเซอร์ และการยิงคลื่นวิทยุ) เพื่อรักษาภาวะหลอดเลือดพอง เพื่อรักษาหลอดเลือดดำขอดเป็นบางครั้ง และสภาวะวิรูปของหลอดเลือดดำ ในการรักษาโดยใช้สารก่อกระด้างนำทางโดยคลื่นเสียงความถี่สูง แพทย์จะใชัอัลตราซาวนด์เพื่อแสดงรูปของหลอดเลือดที่เป็นปัญหา แล้วจึงฉีดยาใส่ได้อย่างแม่นยำ การรักษาบ่อยครั้งจะทำนำโดยคลื่นเสียงความถี่สูงถ้าได้พบความผิดปกติของหลอดเลือดที่วินิจฉัยด้วย duplex ultrasound การรักษานำโดยคลื่นเสียงความถี่สูงบวกการใช้สารก่อกระด้างแบบ microfoam ได้พบว่า ได้ผลในการควบคุมการไหลกลับ (reflux) จาก sapheno-femoral junction และ sapheno-popliteal junction แต่ก็มีนักวิชาการบางท่านที่เชื่อว่า วิธีรักษานี้ไม่ควรกับหลอดเลือดดำที่สามารถมีการไหลกลับจาก greater saphenous junction หรือ lesser saphenous junction หรือที่มี axial reflux
ประวัติ
มีรายงาน แต่เนื่องจากมีอัตราผลข้างเคียงจากยาที่ใช้ในเวลานั้นสูง การรักษาโดยวิธีนี้จึงได้เลิกใช้โดยปี 2437 และเพราะมีวิธีการผ่าตัดและยาระงับความรู้สึกที่ดีขึ้น การผ่าตัดจึงกลายเป็นวิธีการรักษาอันดับต้น
ในต้นคริสต์ศตวรรษที่ 20 นักวิทยาศาสตร์ได้พยายามหาสารก่อกระด้างที่ดีกว่า โดย carbolic acid และ mercury perchlorate ก็พบว่าสามารถรักษาหลอดเลือดดำขอด แต่ต่อมาก็เลิกใช้เพราะผลข้างเคียงเหมือนกัน ต่อมาแพทย์ชาวฝรั่งเศสจึงได้เริ่มใช้ sodium carbonate และ sodium salicylate เพื่อรักษาในช่วงระหว่างและหลังสงครามโลกครั้งที่หนึ่ง Quinine ก็ได้ลองใช้ด้วยในช่วงต้นคริสต์ทศวรรษที่ 20 โดยปี 2472 จึงมีนักวิชาการที่สนับสนุนให้ใช้ sodium salicylate หรือ quinine ว่าเป็นสารก่อกระด้างที่ได้ผลดีสุด
งานต่อ ๆ มาเพื่อปรับปรุงเทคนิคและพัฒนาสารก่อกระด้างที่ปลอดภัยขึ้นและมีประสิทธิภาพมากขึ้น ก็ดำเนินต่อไปในช่วงคริสต์ทศวรรษ 1940 และ 1950 งานที่สำคัญก็คือการพัฒนา sodium tetradecyl sulfate (STS) ในปี 2489 ซึ่งก็ยังใช้จนถึงทุกวันนี้ แพทย์คนหนึ่ง (George Fegan) ในช่วงคริสต์ทศวรรษ 1960 ได้รายงานรักษาคนไข้กว่า 13,000 คนด้วยการรักษาโดยใช้สารก่อกระด้าง ซึ่งได้สร้างความก้าวหน้าทางเทคนิคโดยมุ่งสร้างพังผืดที่หลอดเลือด (fibrosis) แทนลิ่มเลือด (thrombosis) มุ่งควบคุมจุดที่ทำให้เกิดการไหลกลับ และเน้นความสำคัญของการบีบอัด (compression) ที่ขาหลังรักษา วิธีการนี้ได้กลายเป็นที่ยอมรับในยุโรปช่วงนั้น แต่ก็ไม่ได้ในประเทศอังกฤษหรือสหรัฐอเมริกา ซึ่งก็ยังเป็นสถานการณ์ที่ดำรงอยู่มาจนถึงทุกวันนี้ในวงการแพทย์บางชุมชน
ความก้าวหน้าสำคัญของวิธีการนี้ต่อมาก็คือเทคนิค duplex ultrasonography ในช่วงคริสต์ทศวรรษ 1980 ซึ่งนำมาใช้กับการรักษานี้ในปลายทศวรรษ
งาน 3 งานปี 2540 ซึ่งเริ่มใช้โฟมเพื่อรักษาและประดิษฐ์วิธีผลิตโฟม คือ "3-way tap method" ก็ได้ปฏิวัติการรักษานี้ต่อมา ซึ่งต่อมาปี 2557 จึงได้ปรับปรุงโดยใช้เทคนิค 3 non-silicone syringes (ใช้เข็ม 3 เข็มที่ไม่มีซิลิโคน) เพื่อให้ได้โฟมที่คงยืนนานขึ้น
ขั้นตอนต่าง ๆ
การรักษาโดยใช้สารก่อกระด้างเป็น "มาตรฐานทองคำ" ที่นิยมเหนือกว่าการยิงเลเซอร์เพื่อรักษาภาวะหลอดเลือดพองและหลอดเลือดดำขอดที่ยังเป็นน้อย เพราะไม่เหมือนกับการยิงเลเซอร์ การใช้สารก่อกระด้างจะปิดเส้นเลือดอื่น ๆ ภายใต้ผิวหนังที่ส่งเลือดแล้วทำให้หลอดเลือดพอง จึงลดโอกาสการเกิดอีกของอาการ แพทย์จะฉีดสารก่อกระด้างที่เจือจางเข้าไปที่หลอดเลือดที่ผิวซึ่งผิดปกติที่ขาอาจจะหลายครั้ง แล้วก็จะบีบกดขาด้วยถุงน่องหรือผ้าพันซึ่งต้องใส่ปกติเป็นระยะ 2 อาทิตย์หลังจากรักษา หมอจะสนับสนุนให้คนไข้เดินให้เป็นปกติในช่วงเวลานั้นด้วย เพื่อให้เส้นเลือดดำที่ขาดูดีขึ้นอย่างสำคัญ การรักษาอย่างน้อย 2 ครั้งจะเป็นเรื่องสามัญโดยครั้งต่อ ๆ ไปจะเว้นช่วงหลายอาทิตย์
การรักษาด้วยโฟม
การรักษาโดยใช้โฟมก่อกระด้าง (Foam sclerotherapy) เป็นเทคนิคที่ฉีด "สารก่อกระด้างที่เป็นโฟม" เข้าในเส้นเลือดโดยใช้เข็มฉีดยาสองเข็ม เข็มหนึ่งมีสารก่อกระด้าง อีกเข็มหนึ่งใช้แก๊ส (ดั้งเดิมเป็นอากาศ) ซึ่งเมื่อปี 2557 เริ่มเปลี่ยนใช้เป็น 3 เข็ม โดยทั้งหมดไร้ซิลิโคน และใช้สารก่อกระด้าง sodium tetradecyl sulfate หรือ polidocanol ผสมกับอากาศหรือแก๊สอื่น ๆ เช่น คาร์บอนไดออกไซด์ ภายในเข็มฉีดยาหรือใช้ปั๊ม เป็นวิธีการที่เพิ่มพื้นที่ผิวการก่อความกระด้างของยา
โฟมก่อกระด้างมีประสิทธิผลดีกว่าสารละลายในการก่อความกระด้าง (Sclerosis) คือทำให้ผนังหลอดเลือดหนาขึ้นแล้วปิดทางเดินของเลือด เพราะมันไม่ผสมกับเลือดแต่จะเข้าแทนเลือด และดังนั้น ยาจะไม่จางลงและก่อความกระด้างได้อย่างเต็มที่ ดังนั้น จึงเป็นข้อดีเมื่อใช้กับหลอดเลือดที่ยาวและใหญ่กว่า กล่าวอีกอย่างก็คือ ผู้ชำนาญการได้ประดิษฐ์โฟมก่อกระด้างแบบหนาคล้ายกับ "ยาสีฟัน" เพื่อใช้ฉีด ซึ่งเป็นเทคนิคที่ปฏิวัติการรักษาหลอดเลือดขอดดำโดยไม่ต้องผ่าตัด และการรักษาสภาวะวิรูปของหลอดเลือด รวมทั้ง Klippel Trenaunay syndrome
ผลการรักษา
งานศึกษาปี 2539 (Kanter and Thibault) รายงานอัตราการรักษาสำเร็จที่ 76% ในระยะ 24 เดือนที่ใช้รักษา saphenofemoral junction incompetence และ great saphenous vein incompetence ด้วยสารละลาย STS 3% งานศึกษาปี 2547 (Padbury and Benveniste) พบว่า การรักษาที่นำทางโดยคลื่นเสียงความถี่สูงมีประสิทธิผลในการควบคุมการไหลกลับในหลอดเลือดดำซาฟีนัสเส้นเล็ก งานอีกงานหนึ่งปีเดียวกัน (Barrett et al) พบว่า การรักษาที่นำทางโดยคลื่นเสียงความถี่สูงและทำด้วย microfoam "มีประสิทธิผลในการรักษาเส้นเลือดดำขอดทุกขนาดโดยคนไข้มีความพึงพอใจสูงและมีคุณภาพชีวิตที่ดีขึ้น"
งานทบทวนวรรณกรรมการแพทย์ปี 2549 แบบ Cochrane Collaboration สรุปว่า "หลักฐานสนับสนุนจุดยืนการรักษาโดยใช้สารก่อกระด้างในเวชปฏิบัติปัจจุบัน ซึ่งปกติจะจำกัดอยู่กับการรักษาหลอดเลือดดำขอดที่กลับเป็นซ้ำหลังผ่าตัดและภาวะหลอดเลือดพอง (thread vein)" งานทบทวนแบบ Cochrane Collaboration ปีเดียวกันที่เทียบการผ่าตัดกับการรักษาโดยใช้สารก่อกระด้างสรุปว่า การรักษาโดยใช้สารก่อกระด้างมีข้อดีมากกว่าการผ่าตัดในระยะสั้น แต่การผ่าตัดมีข้อดีมากกว่าในระยะยาว สารก่อกระด้างมีข้อดีในเรื่องความสำเร็จในการรักษา อัตราภาวะแทรกซ้อน และค่าใช้จ่ายที่ 1 ปี แต่การผ่าตัดจะดีกว่าหลังจาก 5 ปี แต่หลักฐานที่มีไม่มีคุณภาพและจำเป็นต้องมีงานวิจัยเพิ่มขึ้น
วารสารการแพทย์ Health Technology Assessment ปี 2549 ของรัฐบาลอังกฤษพบว่า การรักษาโดยใช้สารก่อกระด้างมีประโยชน์น้อยกว่าการผ่าตัด แต่น่าจะมีประโยชน์เพื่อรักษาหลอดเลือดดำขอดที่ไม่มีการไหลกลับจาก sapheno-femoral junction หรือ sapheno-popliteal junction แต่ก็ไม่ได้ทำการศึกษาในเรื่องประโยชน์โดยเปรียบเทียบระหว่างการผ่าตัดกับการรักษาโดยใช้สารก่อกระด้างในหลอดเลือดดำขอดที่มีการไหลกลับ (junctional reflux)
ส่วนงานประชุม European Consensus Meeting on Foam Sclerotherapy ปี 2546 สรุปว่า "การรักษาโดยใช้โฟมก่อกระด้างอำนวยให้ผู้ชำนาญการสามารถรักษาหลอดเลือดที่ใหญ่กว่ารวมทั้ง saphenous trunks" และงานประชุมเดียวกันปี 2549 ต่อมาก็ได้ตีพิมพ์ผลประชุมแล้ว
ภาวะแทรกซ้อน
ภาวะแทรกซ้อนมีน้อย ซึ่งรวมทั้งภาวะลิ่มเลือดหลุดอุดหลอดเลือด (venous thromboembolism) ความผิดปกติในการมองเห็น อาการแพ้ หลอดเลือดดำอักเสบมีลิ่มเลือด (thrombophlebitis) ผิวหนังตาย และบริเวณผิวที่รักษาแดง
ถ้าสารก่อกระด้างฉีดเข้าเส้นเลือดอย่างถูกต้อง ผิวหนังข้างเคียงก็จะไม่เสียหาย แต่ถ้าฉีดออกนอกเส้น ผิวหนังอาจตายทำให้เกิดรอย/แผลเป็น ซึ่งแม้จะมีน้อย แต่อาจเป็นปัญหาใหญ่ด้านความสวยงามสำหรับคนไข้ และอาจใช้เวลาเป็นเดือน ๆ กว่าจะหาย ปัญหานี้มีน้อยมากเมื่อ STS ที่ใช้จางมาก (<0.25%) แต่เกิดบ่อยครั้งกว่าเมื่อสารที่ใช้เข้มข้นกว่า (3%) ผิวขาวซีดเกิดบ่อยครั้งเมื่อฉีด STS เข้าที่หลอดเลือดแดงจิ๋ว (arteriole) ส่วนการเกิดเส้นเลือดแดงจิ๋ว ๆ เป็นแผ่น อาจเกิดขึ้นได้และปกติต้องรักษาโดยใช้สารก่อกระด้างหรือการยิงเลเซอร์เพิ่ม
ภาวะแทรกซ้อนโดยมากเกิดจากการบวมโดยเป็นปฏิกิริยาที่รุนแรงต่อสารก่อกระด้างในบริเวณที่ฉีดยา นอกจากนั้น ยังมีภาวะแทรกซ้อนทั้งระบบที่เริ่มได้ข้อมูลเพิ่มขึ้น ซึ่งเกิดเมื่อสารก่อกระด้างวิ่งไปตามเส้นเลือดจนถึงหัวใจ ปอด และสมอง รายงานปี 2549 ยกการรักษาด้วยโฟมว่าเป็นเหตุของโรคหลอดเลือดสมอง (stroke) แม้กรณีนี้จะฉีดโฟมมากกว่าปกติ รายงานต่อ ๆ มาแสดงว่า ฟองแม้จากโฟมก่อกระด้างเพียงเล็กน้อยที่ฉีดเข้าเส้นเลือดจะปรากฏอย่างรวดเร็วในหัวใจ ปอด และสมอง ความสำคัญของผลเช่นนี้ยังไม่ชัดเจนและงานศึกษาขนาดใหญ่ก็ได้แสดงว่า การรักษาโดยใช้โฟมก่อกระด้างนั้นปลอดภัย องค์กรอาหารและยาสหรัฐได้อนุมัติให้รักษาโดยใช้สารก่อกระด้าง
ลุทซ์ กราฟ ชเวรีน ฟ็อน โครซิค
ด้วยความเป็นนักอนุรักษ์นิยมที่ไม่เข้าข้างฝ่ายใด เขาได้รับการแต่งตั้งจากทางจดหมายโดยฟรันทซ์ ฟ็อน พาเพินในปี ค.ศ. 1932 ตามที่ร้องขอจากประธานาธิบดี เพาล์ ฟ็อน ฮินเดินบวร์ค เขายังคงทำงานอยู่ในสำนักงานภายใต้ควร์ท ฟ็อน ชไลเชอร์และอดอล์ฟ ฮิตเลอร์ เขาและกระทรวงของเขาได้มีส่วนเกี่ยวข้องกับการฆ่าล้างเผ่าพันธุ์ต่อชาวยิวในเยอรมันและยุโรป รวมทั้งการขโมยทรัพย์สินจากพวกเขา และการฟอกเงิน ในช่วงปี ค.ศ. 1945 ภายหลังการกระทำอัตวินิบาตกรรมของฮิตเลอร์ และได้รับมอบหมายให้เขาเป็นผู้สืบทอดต่อจากโยเซ็ฟ เกิบเบิลส์ เขายังคงทำหน้าที่เป็น"ผู้นำคณะรัฐมนตรี"ของรัฐบาลเฟล็นส์บวร์คที่มีช่วงเวลาสั้นของประธานาธิบดี คาร์ล เดอนิทซ์ ชเวรีน ฟ็อน โครซิคยังคงทำงานในสำนักงานของกระทรวงการต่างประเทศและกระทรวงการคลังในรัฐบาลเฉพาะกาลซึ่งได้ควบคุมเพียงเล็กน้อย พื้นที่เยอรมนีที่ถูกหดเล็กลง เนื่องจากการโจมตีเข้ารุกอย่างรวดเร็วของกองกำลังฝ่ายสัมพันธมิตรซึ่งท้ายที่สุดก็ได้ถูกล้มล้างและเข้าจับกุมเหล่าสมาชิก
นอกจากอดอล์ฟ ฮิตเลอร์แล้ว ชเวรีน ฟ็อน โครซิค และวิลเฮ็ล์ม ฟริค เป็นเพียงสมาชิกของคณะรัฐมนตรีไรซ์ที่สามที่ทำหน้าที่อย่างต่อเนื่องนับตั้งแต่ฮิตเลอร์ได้รับการแต่งตั้งเป็นนายกรัฐมนตรีจนกระทั่งถึงการอสัญกรรม โดยได้รับการปูนบำเหน็จด้วยเหรียญทองเครื่องหมายพรรคนาซี (Golden Party Badge) จากอดอล์ฟ ฮิตเลอร์ ได้มอบให้เพื่อเป็นเกียรติแก่เขา เมื่อวันที่ 30 มกราคม ค.ศ. 1937 เขาได้กลายเป็นสมาชิกของพรรคนาซี (หมายเลขสมาชิก: 3,805,231) เขายังได้เข้าร่วมสถานศึกษากฎหมายเยอรมันในปี ค.ศ. 1937
ในปี ค.ศ. 1949 ที่การพิจารณาคดีคณะรัฐมนตรี เขาได้ถูกตัดสินว่ามีความผิดในข้อหาอาชญากรรมสงครามและถูกตัดสินให้ลงโทษจำคุกเป็นเวลา 10 ปี; คำตัดสินของเขาได้ถูกเปลี่ยนและได้รับการปล่อยตัวในปี ค.ศ. 1951 เขาได้ทำงานเป็นนักเขียนและนักเขียนข่าวการเมืองในภายหลัง
คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย
คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย เป็นคณะสถาปัตยกรรมศาสตร์แห่งแรกของภาคใต้ ตั้งอยู่ ณ มหาวิทยาลัยเทคโนโลยีราชมงคลศรีวิชัย จังหวัดสงขลา เปิดทำการสอนมาตั้งแต่ พ.ศ. 2513 (วิทยาลัยเทคนิคภาคใต้ /วิทยาลัยเทคโนโลยีและอาชีวศึกษา/สถาบันเทคโนโลยีราชมงคล วิทยาเขตภาคใต้) ปัจจุบัน ผศ.ดร.ปิยาภรณ์ อรมุต เป็นคณบดี
จังหวัดเจาะแซ
เจาะแซ (ကျောက်ဆည်) หรือเดิมคือ มยีนไซ่ง์ (မြင်စိုင်း) เป็นจังหวัดหนึ่งของเขตมัณฑะเลย์ในพม่าตอนกลาง
อีซีดับเบิลยู เวิลด์เฮฟวี่เวท แชมเปี้ยนชิพ
เข็มขัดแชมป์ ECW หรือ ECW Championship เป็นเข็มขัดแชมป์มวยปล้ำอาชีพของสมาคม WWE โดยเข็มขัดเป็นส่วนหนึ่งของ ECW ค่ายมวยปล้ำในเครือ WWE ปัจจุบันรายการของ อีซีดับเบิลยู ได้ถูกยุบไปแล้วรายการนี้ได้ถูกแทนที่โดย WWE NXT จึงทำให้เข็มขัดของ อีซีดับเบิลยู ถูกแบนไปเป็นที่เรียบร้อย ผู้ที่เป็นแชมป์ ECW คนสุดท้ายคือ Ezekiel Jackson จากการเอาชนะแชมป์เก่า Christian
เวอร์ซาชีออนเดอะฟลอร์
เวอร์ซาชีออนเดอะฟลอร์ (Versace on the Floor) เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม ทเวนตีฟอร์แครัตแมจิก (ค.ศ. 2016) เพลงนี้ได้รับการเปิดทางวิทยุครั้งแรกในวันที่ 13 มิถุนายน ค.ศ. 2017 โดยเป็นซิงเกิลที่ 3 จากอัลบั้มในสหรัฐอเมริกา แทร็กดั้งเดิมออกจำหน่ายเป็นซิงเกิลเพื่อโฆษณาประชาสัมพันธ์โดย แอตแลนติกเรเคิดส์ ในวันที่ 4 พฤศจิกายน ค.ศ. 2016 สำหรับดิจิตอลดาวน์โหลด และสตรีมมิง เพลงนี้ประพันธ์คำร้องโดย มาส์ กับนักประพันธ์เพลงที่ร่วมงานบ่อย ๆ คือ Philip Lawrence, Brody Brown และ James Fauntleroy โดยมี Shampoo Press & Curl ทำหน้าที่เป็นโปรดิวเซอร์
การตอบรับ
วิลล์ โรบินสัน จากนิตยสารเอนเตอร์เทนเมนต์วีกลี เปรียบเทียบเพลงกับ "เว็นไอวอสยัวร์แมน" ที่สังเกตเห็นว่า "Versace on the Floor" เป็นเพลงที่โหยหาน้อย และมี่ความโรแมนติกมากขึ้น กว่าในแทร็คอัลบั้ม Unorthodox Jukebox
ความคิดเห็นจากนิตยสาร GQ ว่าเป็นเพลงเสียง "slow-jam throwback" ที่เหมือนเพลงจากยุค 90 โดยได้แรงบันดาลใจมาจาก บอยซ์ทูเมน และพบว่ามีเนื้อเพลงที่เกี่ยวกับเพศสัมพันธ์ โดยถูกกล่าวว่าเป็นเพลง อาร์แอนด์บีร่วมสมัย
มิวสิกวิดีโอ
มิวสิกวิดีโอ "Versace on the Floor" เผยแพร่ครั้งแรกในวันที่ 13 สิงหาคม ค.ศ. 2017 และมีนักแสดง นักร้อง และนักเต้นหญิงชาวอเมริกันมาร่วมแสดง คือ Zendaya
การแสดงสด
มาส์ ได้แสดงสดเพลง "Versace on the Floor" ในงานบิลบอร์ดมิวสิคอวอร์ดส 2017
คริสติน่า อากีล่าร์
คริสติน่า อากีล่าร์ (เกิดวันที่ 31 ตุลาคม พ.ศ. 2509; ชื่อเล่น: ติ๊นา) เป็นนักร้องชาวไทยที่ได้รับฉายาว่า Queen of Dance เมืองไทย และราชินีล้านตลับ คริสติน่าเป็นนักร้องหญิงไทยที่มียอดจำหน่ายเทปทะลุล้านตลับเป็นคนแรกของประเทศไทย และยังเป็นนักร้องหญิงคนเดียวที่สร้างสถิติมียอดจำหน่ายเทปเกินล้านตลับรวดเดียวถึง 4 ชุด (ชุดที่ 1-4)  ได้แก่ นินจา คริสติน่า, อาวุธลับ, Red Beat รหัสร้อน, และ Golden Eye โดยเฉพาะชุดที่ 3 Red Beat รหัสร้อน มียอดขายสูงเกิน 3 ล้านตลับ  ทำให้เธอเป็นนักร้องหญิงไทยที่มียอดขายสูงสุดตลอดกาล และมียอดจำหน่ายรวมทุกอัลบั้มถึง 10.54 ล้านชุด โดยยังไม่มีใครสามารถทำลายสถิตินี้ได้  เธอได้รับรางวัลจากงานระดับโลกอย่าง MTV Video Music Awards หรือ MTV VMAs ในปี ค.ศ. 1992
ประวัติ
คริสติน่า อากีล่าร์ เกิดเมื่อวันจันทร์ที่ 31 ตุลาคม พ.ศ. 2509 เป็นบุตรสาวคนโตจากทั้งหมดสามคนของโทนี อากีล่าร์ นักดนตรีชาวฟิลิปปินส์ กับมากาเร็ต อากีล่าร์ มารดาชาวฝรั่งเศส-เวียดนาม และมีน้องชายคือ แอนโทนี อากีล่าร์ และน้องสาว เทเรซา อากีล่าร์ คริสติน่านับถือศาสนาคริสต์ตามบิดาและให้ความเคารพกับทุกศาสนา คริสติน่าเริ่มเรียนหนังสือตั้งแต่ชั้นอนุบาลจนจบไฮสคูลที่โรงเรียนฝรั่งเศสนานาชาติ กรุงเทพ (Lycee Francais International de Bangkok) และจบการศึกษาระดับปริญญาตรี ด้านเลขานุการการบริหาร จาก ISEA-ITL Groupe Ecole des Cadres ประเทศฝรั่งเศส
ในปี พ.ศ. 2527 เธอได้เข้าประกวดเวทีนางสาวไทย ซึ่งกลับมาจัดประกวดอีกครั้ง เธอใช้ชื่อในการประกวดว่า ตรีจินดา อากีล่าร์สกุล เข้ารอบ 30 คนสุดท้ายโดยผู้ที่ได้เป็นนางสาวไทยปีนั้นคือ สาวิณี ปะการะนัง และต่อมาเธอก็ได้ถ่ายแบบโฆษณาสินค้าต่าง ๆ เมื่อเธอเรียนจบกลับมาประเทศไทยและเริ่มทำงานในบริษัททัวร์ จนกระทั่งเรวัต พุทธินันทน์ได้ชักชวนให้มาเป็นศิลปินในสังกัด GMM Grammy ซึ่งเรวัต พุทธินันทน์รู้จักกับพ่อของเธอ
เจ้าพระยามหาเทพ
เจ้าพระยามหาเทพ หรือ หมื่นราชเสน่หา (ในราชการ) ขุนนางไทยในสมัย กรุงศรีอยุธยา เกิดเมื่อใดไม่ปรากฏ ปรากฏชื่อครั้งแรกใน ประชุมพงศาวดาร ภาคที่ ๖๔ เมื่อคราวติดตาม ขุนพิเรนทรเทพ ขุนอินทรเทพ และ หลวงศรียศ รวมถึง พระยาพิชัย และ พระยาสวรรคโลก ไปสังหาร ขุนวรวงศาธิราช และ นางพระยาแม่อยู่หัวศรีสุดาจันทร์ ที่คลองสระบัวว่า
เมื่อ พระเทียรราชา ได้ประกอบพระราชพิธีบรมราชาภิเษกขึ้นเป็น สมเด็จพระมหาจักรพรรดิ ก็โปรดเกล้าฯแต่งตั้ง หมื่นราชเสน่หา (ในราชการ) ขึ้นเป็น เจ้าพระยามหาเทพ ดังคำในประชุมพงศาวดาร ภาคที่ ๖๔ ความว่า แต่หลังจากนั้นก็มิได้ปรากฏชื่อของเจ้าพระยามหาเทพอีกเลย
การเลือกตั้งประธานาธิบดีฝรั่งเศส ค.ศ. 1988
'''การเลือกตั้งประธานาธิบดีฝรั่งเศส พ.ศ. 2531''' เกิดขึ้นเมื่อวันที่ 24 เมษายน และ 8 พฤษภาคม พ.ศ. 2531
ในปี พ.ศ. 2524 หัวหน้าพรรคสังคมนิยม ฟรองซัวส์ มิแตรรองด์ ได้รับเลือกเป็นประธานาธิบดีแห่งฝรั่งเศส ฝ่ายซ้ายก็ชนะการเลือกตั้งสมาชิกสภาผู้แทนราษฎรอีกด้วย อย่างไรก็ตามในปี พ.ศ. 2529 ฝ่ายขวาก็ได้กลับมาครองเสียงข้างมากในสภา ประธานาธิบดีฟรองซัวส์ มิแตรรองด์จึงถูกบีบบังคับให้มีการบริหารร่วมกันกับรัฐบาลอนุรักษนิยม นำโดยฌากส์ ชีรัก ซึ่งชีรักก็ได้ออกนโยบายเกี่ยวกับการอยู่อาศัย ขณะที่มิแตรรองด์ ดูแลทางด้านเศรษฐกิจ การต่างประเทศและการทหาร ทั้งนี้นักการเมืองหลายคนต่างพากันต่อต้านการบริหารร่วมของหัวหน้าฝ่ายบริหารทั้งสอง
คณะรัฐมนตรีของฌากส์ ชีรักนั้นใช้นโยบายเสรีอนุรักษนิยม ในการล้มล้างภาษีคนรวยและยังได้ขายกิจการบริษัทที่ขึ้นกับรัฐบาล เป็นการเผชิญหน้ากันกับการเคลื่อนไหวของพวกสังคมนิยม ซึ่งประธานาธิบดีมิแตรรองด์สนับสนุนอย่างลับๆ
สำหรับฝ่ายซ้าย ผู้สมัครรับเลือกตั้งจากพรรคสังคมนิยมยังไม่เป็นที่แน่นอนว่าจะเป็นใคร ประธานาธิบดีมิแตรรองด์กล่าวว่าเขาเองยังไม่แน่ใจว่าจะลงเลือกตั้งหรือไม่ ขณะเดียวกันการต่อสู้กับ มิแชล โรการ์ด คู่แข่งของเขาภายในพรรคก็ได้เริ่มต้น และในฐานะที่ได้ความนิยมสูงสุดตามการสำรวจ ประธานาธิบดีมิแตรรองด์ก็ได้ประกาศลงสมัครในปลายเดือนมีนาคม เขาได้ส่งจดหมายต่างๆ ไปยังชาวฝรั่งเศส โดยเสนอ "แผนโครงการพอประมาณ" ที่ไม่ใช่ทั้งการโอนมาเป็นของรัฐ (Nationalization) และการโอนกิจการของรัฐเป็นของเอกชน (Privatization) และโฆษณาชวนเชื่อ "เอกภาพฝรั่งเศส" เพื่อเป็นการสู้กับ "การจัดสรรเงินของรัฐโดยวงศ์ตระกูล" ตั้งเป้าไปที่พรรค RPR
ห้องปฏิบัติการทางการแพทย์
ห้องปฏิบัติการทางการแพทย์ คือ ห้องปฏิบัติการสำหรับตรวจสิ่งส่งตรวจ (Specimens) ของผู้เข้ามารับบริการตรวจทางสุขภาพ เพื่อให้ได้ข้อมูลต่าง ๆ เกี่ยวกับสุขภาพร่างกาย สำหรับประเทศไทย ห้องปฏิบัติการทางการแพทย์ อาจจะมีชื่อเรียกได้หลายแบบ ได้แก่ ห้องปฏิบัติการทางเทคนิคการแพทย์ ห้องปฏิบัติการพยาธิวิทยาคลินิค และห้องปฏิบัติการเวชศาสตร์ชันสูตร เป็นต้น
แผนก
ห้องปฏิบัติการทางการแพทย์ส่วนใหญ่จะแบ่งออกเป็นหลายแผนก เนื่องจากการตรวจสิ่งส่งตรวจแต่ละแผนกนั้น มีขั้นตอนที่แตกต่างกัน โดยทั่วไปแล้ว เราสามารถแบ่งเป็นแผนกได้ ดังนี้
ประเภทของห้องปฏิบัติการทางการแพทย์
ห้องปฏิบัติการทางการแพทย์ สามารถแบ่งออกได้ 2 ประเภท ได้แก่ ห้องปฏิบัติการทางการแพทย์ที่อยู่ในโรงพยาบาล ซึ่งมีหน้าที่หลักในการตรวจสิ่งตรวจของผู้ป่วยที่เข้ามารับบริการในโรงพยาบาลนั้น ๆ และห้องปฏิบัติการทางการแพทย์เอกชน เป็นห้องปฏิบัติการทางการแพทย์ที่ไม่ได้ตั้งอยู่ในโรงพยาบาล แต่เปิดให้บริการโดยเอกชน เช่น ห้องปฏิบัติการทางการแพทย์ของบริษัทประกันชีวิต
ฟร็องซิส กอเกอแล็ง
ฟร็องซิส กอเกอแล็ง (Francis Coquelin; เกิด 13 พฤษภาคม ค.ศ. 1991) เป็นนักฟุตบอลชาวฝรั่งเศส ปัจจุบันเล่นในตำแหน่งกองกลางตัวรับให้กับบิยาร์เรอัล สโมสรในลาลิกา
แกลลิไมมัส
แกลลิไมมัส หรือ แกลลิมิมัส (อังกฤษ: Gallimimus,[/ˌɡælɪˈmaɪməs/ GAL-i-MY-məs]) เป็นไดโนเสาร์ เทโรพอด ที่อาศัยอยู่ในช่วงปลายยุคครีเทเชียสช่วง 70-74 ล้านปีก่อน ฟอสซิลถูกค้นพบในประเทศมองโกเลีย ทวีปเอเชีย ชื่อของ แกลลิไมมัส มีความหมายว่าไก่จำแลง เนื่องจากเป็นไดโนเสาร์ที่มีรูปร่างลักษณะคล้ายนกกระจอกเทศ มีคอยาว เบ้าตาใหญ่ หางยาว หัวเล็ก ขากรรไกรยาว ไม่มีฟัน ขาหน้าค่อนข้างยาวและแข็งแรง มือมี 3 นิ้ว  สันนิษฐานว่ามีขนคล้ายนก เมื่อโตเต็มวัยมีความยาวโดยประมาณ 6 เมตร สูง 1.9 เมตร น้ำหนัก 200-440 กิโลกรัม สามารถวิ่งได้เร็ว 42–56 กิโลเมตรต่อชั่วโมง
ฟร็องซิส กอเกอแล็ง
เกียรติประวัติ
อาร์เซนอล เยาวชน
แกลลิไมมัส
= เครือญาติ = แกลลิไมมัสเป็นญาติกับออร์นิโทไมมัส ไดโนเสาร์ที่มีลักษณะคล้ายกัน แต่ถูกพบคนละที่ โดยออร์นิโทไมมัสถูกพบที่ทวีปอเมริกาเหนือ ส่วนแกลลิไมมัสถูกพบที่ทวีปเอเชีย คาดว่าแกลลิไมมัสมีญาติอยู่ที่ประเทศไทยคือ กินรีไมมัส
ฟร็องซิส กอเกอแล็ง
เกียรติประวัติ
อาร์เซนอล
บาเลนเซีย
บิยาร์เรอัล
ฝรั่งเศส อายุไม่เกิน 19 ปี
สโมสรฟุตบอลราชนาวี
สโมสรฟุตบอลราชนาวี (สโมสรฟุตบอลราชนาวีสโมสร) เป็นสโมสรฟุตบอลในประเทศไทยสนับสนุนโดยกองทัพเรือไทย ปัจจุบันแข่งขันอยู่ในไทยลีก 3 โซนภาคตะวันออก
ประวัติสโมสร
ก่อนมีการจัดตั้งสโมสรฟุตบอลของกองทัพเรือนั้น กองทัพไทยได้จัดให้มีการแข่งฟุตบอลเป็นการภายในอยู่ก่อนแล้ว โดยกองทัพเรือมีเสนาบดีกระทรวงทหารเรือและผู้บัญชาการทหารเรือท่านต่างๆ เป็นผู้ให้การสนับสนุนโดยตลอด ดังปรากฏว่า พลเรือเอก พระเจ้าบรมวงศ์เธอ กรมหลวงสิงหวิกรมเกรียงไกร ได้ให้การสนับสนุนฟุตบอลภายในกองทัพเป็นอย่างดีโดยเฉพาะนักเตะจากโรงเรียนนายเรือจนได้แชมป์ถ้วยทองหลวงในปี พ.ศ. 2458 ก่อนจะมาได้แชมป์ถ้วย ก. 2 สมัยใน พ.ศ. 2466 และ 2467 ในสมัยพลเรือเอก พระเจ้าบรมวงศ์เธอ กรมหลวงชุมพรเขตอุดมศักดิ์ ทรงเป็นเสนาบดีกระทรวงทหารเรือ ต่อมากองทัพเรือไทยจึงได้จัดตั้งสโมสรฟุตบอลราชนาวีสโมสรขึ้น เมื่อวันที่ 10 มกราคม พ.ศ. 2499
เนื่องจากสโมสรฟุตบอลราชนาวีสโมสรขาดแคลนงบประมาณในการดึงตัวนักฟุตบอลฝีมือดีมาร่วมทีมเช่นเดียวกับทีมฟุตบอลของเหล่าทัพอื่น จึงต้องใช้นักฟุตบอลที่เป็นทหารอาชีพล้วนลงแข่งขัน ผลงานของทีมนี้จึงไม่คงที่ มีการเลื่อนชั้นสลับกับตกชั้นระหว่างฟุตบอลดิวิชั่น 1 และไทยลีกมาโดยตลอด อย่างไรก็ตาม สโมสรฟุตบอลแห่งนี้ยังเคยคว้าแชมป์ฟุตบอลชิงถ้วยพระราชทานควีนส์คัพครั้งที่ 32 ใน พ.ศ. 2549 มาครองได้สำเร็จ
ในการแข่งขันฟุตบอลไทยพรีเมียร์ลีก ฤดูกาล 2552 สโมสรฟุตบอลราชนาวีสโมสรได้สิทธิกลับมาแข่งขันในฟุตบอลไทยพรีเมียร์ลีกอีกครั้ง จากการทำผลงานได้สูงสุดเป็นอันดับ 3 ในไทยลีกดิวิชัน 1 โดยปีนี้สโมสรได้มีการไปร่วมทุนกับองค์การบริหารส่วนจังหวัดระยองจดทะเบียนเป็นนิติบุคคลในชื่อ "ราชนาวี-ระยอง" เพื่อให้สามารถส่งทีมเข้าร่วมแข่งขันได้ตามข้อกำหนดของเอเอฟซี โดยใช้สนามกีฬากลางจังหวัดระยองเป็นสนามเหย้า ภายใต้การบริหารจัดการของบริษัท ระยองไทยพรีเมียร์ จำกัด ในฉายา "ม้านิลมังกร" สามารถขึ้นไปถึงลำดับที่ 12 ของตารางไทยพรีเมียร์ลีก และในฤดูกาล 2553 ราชนาวี-ระยอง ยังคงรั้งอยู่อับดับ 11 ในไทยพรีเมียร์ลีก แต่เมื่อจบฤดูกาล หมดสัญญากับจังหวัดระยอง กองทัพเรือดึงสิทธิ์ไปทำทีมเองในฤดูกาล 2554 ภายใต้การบริหารของบริษัท สยามนาวี ลีค คลับ กลับไปใช้ชื่อทีม "ราชนาวี" เหมือนเดิม และปรับปรุงสนามกีฬากองทัพเรือ กม.5 สัตหีบ เป็นสนามเหย้า จบฤดูกาล "ตะหานน้ำ" ก็ร่วงไปเล่นในไทยลีกดิวิชัน 1 อีกครั้ง เพราะทำได้เพียงอันดับที่ 16 เท่านั้น
หลังจากพีทีที ระยองในไทยลีกและไทยฮอนด้าในไทยลีก 2 ไม่ส่งทีมเข้าแข่งขันในฤดูกาล 2563 สมาคมฟุตบอลฯ มีมติให้คงจำนวนทีมในไทยลีกและไทยลีก 2 เป็น 16 และ 18 ทีมตามเดิมเพื่อให้จำนวนทีมเหมาะสมและเอื้อต่อลิขสิทธิ์การถ่ายทอดสด ทำให้สุพรรณบุรีที่จบฤดูกาลด้วยอันดับที่ 14 ในไทยลีกยังคงแข่งขันในไทยลีกต่อไป ส่วนราชนาวีที่จบฤดูกาลในอันดับที่ 16 ในไทยลีก 2 ฤดูกาล 2562 ยังคงแข่งขันในไทยลีก 2 เช่นกัน ในขณะที่อุบล ยูไนเต็ดซึ่งเป็นสโมสรที่ดีที่สุดเป็นอันดับสองในกลุ่มตกชั้นนั้นไม่ผ่านคลับไลเซนซิงและถูกปรับตกชั้นไปแข่งขันในไทยลีก 4 ทำให้สิทธิ์การแข่งขันในไทยลีก 2 ฤดูกาล 2563 ตกเป็นของอยุธยา ยูไนเต็ด
การบริหารจัดการ
ในปี พ.ศ. 2552 แม้ว่าทีมราชนาวี-ระยอง จะไม่มีนักฟุตบอลระดับซูเปอร์สตาร์ และผลงานอยู่ในโซนท้ายตารางต้องลุ้นไม่ให้ทีมตกชั้นจนถึงนัดสุดท้าย แต่ด้วยความสำเร็จการเข้ามาทำทีมของกมล สุวรรณเจริญ ที่มีระบบเงินเดือน เบี้ยเลี้ยง และการประชาสัมพันธ์ ทำให้ราชนาวี-ระยอง เก็บยอดบัตรผ่านประตูสะสมมากที่สุดในบรรดา 16 สโมสร และรวมรายได้ค่าของที่ระลึกแล้วเป็นรองแค่สโมสรเมืองทองหนองจอกทีมแชมป์ในปีนั้นแค่ทีมเดียวเท่านั้น
ในปี พ.ศ. 2558 ทีมราชนาวีได้ผู้สนับสนุนหลัก คือ บริษัท เอช อาร์ โปรเฟสชั่นแนล คอนซัลติ้ง แอนด์ เซอร์วิส จำกัด โดยนายสมฤทธิ์ ศรีทองดี
เมื่อวันที่ 11 ตุลาคม พ.ศ. 2558 พลเรือเอก ประพฤติพร อักษรมัต ประธานสโมสรฟุตบอลราชนาวี ซึ่งได้รับการโปรดเกล้าฯ พระราชทานยศสูงขึ้น ได้เป็นประธานเปิดสนามฟุตบอลราชนาวี (สนาม 2) เพื่อเป็นสถานที่ฝึกสอนเยาวชน ACADEMY NAVY FC ซึ่งเป็นบุตรหลานกำลังพลทหารเรือและเยาวชนในท้องถิ่น เพื่อเสริมทีมราชนาวีในอนาคต และเป็นสนามสำรองเพื่อฝึกซ้อมนักเตะสโมสรราชนาวี โดยสุเมธ กองพัฒนากูล กรรมการผู้จัดการใหญ่ บริษัท ซีเค ชูส์ (ประเทศไทย) จำกัด ได้มอบเงินสนับสนุน ซึ่งจะเป็นการปั้นเยาวชนเสริมทีมในอนาคต
ผู้เล่นสำคัญในอดีต
สุขสันต์ คุณสุทธิ์, สุรศักดิ์ ตังสุรัตน์, ชายชาญ เขียวเสน, ขวัญชัย เฟื่องประกอบ, ประเสริฐ อินนุ้ย, สมเจตร สัตบุษ, เอกรัตน์ ทรัพย์สิน, บรรลือศักดิ์ ยอดยิ่งยง, สมสักดิ์ อักษร, ณัฐพร พันธุ์ฤทธิ์
หลุยส์ อ็องตวน ดยุกแห่งอ็องแกง
หลุยส์-อ็องตวน-อ็องรี เดอ บูร์บง-กงเด (Louis-Antoine-Henri de Bourbon-Condé) ผู้มียศขุนนางตั้งแต่เกิดเป็น ดยุกแห่งอ็องแกง (Duke of Enghien) เป็นสมาชิกราชวงศ์บูร์บงแห่งฝรั่งเศส และเป็นทายาทคนสุดท้ายของราชตระกูลกงเด ซึ่งสืบตระกูลทายาทของตำแหน่งเจ้าชายแห่งกงเด
หลานโจวซอรัส
หลานโจวซอรัส (Lanzhousaurus; ) เป็นสกุลหนึ่งของไดโนเสาร์ประเภทออร์นิโธพอด หลานโจวซอรัสอาศัยอยู่ที่มณฑลกานซู่ในยุคครีเทเชียสตอนต้น (Barremian) โดยมีการค้นพบและฟื้นฟูโครงกระดูกบางส่วนจากกลุ่มเหอโก่ว ได้รับการบรรยายโดย You, Ji และ Li ใน ค.ศ. 2005 และเป็นชนิดต้นแบบกับชนิดเดียวในชื่อ Lanzhousaurus magnidens มีการประมาณการว่ามันมีความยาวประมาณ 10 เมตร และหนัก 6 ตัน
หลุยส์ อ็องตวน ดยุกแห่งอ็องแกง
เขาเป็นที่รู้จักเนื่องจากถูกประหารแบบไม่มีหลักฐานโดยคำสั่งของนโปเลียน โบนาปาร์ต กงสุลเอกแห่งฝรั่งเศส ซึ่งกล่าวหาว่าเขาสบคบคิดกับอังกฤษในการประทุษร้ายต่อนโปเลียน เขาถูกยิงเสียชีวิตที่ปราสาทแว็งซ็องเมื่อ 21 มีนาคม ค.ศ. 1804 การประหารชีวิตเขาสร้างความตกใจทั่วทวีปยุโรป
17721804
เปปี
เกปเลร์ ลาเวรัง ลีมา ฟีไรรา (Képler Laveran Lima Ferreira; เกิดวันที่ 26 กุมภาพันธ์ ค.ศ. 1983) เป็นนักฟุตบอลชาวโปรตุเกส ปัจจุบันเล่นในตำแหน่งเซ็นเตอร์แบ็กให้กับโปร์ตู และโปรตุเกส
แหล่งข้อมูลอื่น
1983
เจ้าพระยาภักดีนุชิต
เจ้าพระยาภักดีนุชิต หรือ หมื่นราชเสน่หา (นอกราชการ) ขุนนางไทยในสมัย กรุงศรีอยุธยา เป็น 1 ใน 4 ผู้ร่วมวางแผนก่อการโค่นอำนาจของ ขุนวรวงศาธิราช และ นางพระยาแม่อยู่หัวศรีสุดาจันทร์ ร่วมกับ ขุนพิเรนทรเทพ เจ้าเมืองพิษณุโลก ขุนอินทรเทพ และ หลวงศรียศ พร้อมกับสนับสนุน พระเทียรราชา ซึ่งผนวชอยู่ขึ้นเป็นกษัตริย์ตามความใน ประชุมพงศาวดาร ภาคที่ ๖๔ ว่า เมื่อถึงวันก่อการหมื่นราชเสน่หา (นอกราชการ) ได้ไปดักยิง มหาอุปราช (จัน) ตายตกคอช้างตามความใน ประชุมพงศาวดาร ภาคที่ ๖๔ อีกตอนหนึ่งว่า
เมื่อพระเทียรราชาบรมราชาภิเษกขึ้นเป็นสมเด็จพระมหาจักรพรรดิได้โปรดเกล้าฯแต่งตั้ง หมื่นราชเสน่หา (นอกราชการ) ขึ้นเป็น เจ้าพระยาภักดีนุชิต ตามความใน ประชุมพงศาวดาร ภาคที่ ๖๔ อีกตอนหนึ่งว่า หลังจากนั้นเจ้าพระยาภักดีนุชิตก็มิได้ปรากฏชื่อในพระราชพงศาวดารอีก
อุบัติการณ์ยู-2 พ.ศ. 2503
อุบัติการณ์ยู-2 เกิดขึ้นระหว่างสงครามเย็นเมื่อวันที่ 1 พฤษภาคม 2503 ในสมัยประธานาธิบดีดไวต์ ไอเซนฮาวร์แห่งสหรัฐอเมริกา และนีกีตา ครุชชอฟแห่งโซเวียต เมื่อเครื่องบินสายลับยู-2 ของสหรัฐถูกยิงตกเหนือน่านฟ้าของสหภาพโซเวียต
ทีแรก รัฐบาลสหรัฐปฏิเสธจุดประสงค์และภารกิจของเครื่องบินดังกล่าว แต่หลังจากนั้นถูกบังคับให้ยอมรับบทบาทของมันเป็นอากาศยานเฝ้าตรวจลับเมื่อรัฐบาลโซเวียตนำเสนอซากสมบูรณ์ของเครื่อง และนักบินผู้รอดชีวิต แฟรนซิส แกรี พาวเวอส์ เช่นเดียวกับภาพถ่ายของฐานทัพในรัสเซียที่พาวเวอส์ถ่าย อุบัติการณ์ดังกล่าวเกิดขึ้นราวสองสัปดาห์ก่อนการประชุมสุดยอดตะวันออก-ตะวันตกที่มีกำหนดในอีกสองสัปดาห์ในกรุงปารีส และอุบัติการณ์นี้นำมาซึ่งความอับอายใหญ่หลวงของสหรัฐอเมริกา และทำให้ความสัมพันธ์กับสหภาพโซเวียตเสื่อมลง พาวเวอร์สถูกพิพากษาลงโทษฐานจารกรรมและถูกตัดสินจำคุกสามปีและใช้งานหนักอีกเจ็ดปี แต่เขาได้รับปล่อยตัวเมื่อวันที่ 10 กุมภาพันธ์ 2505 ระหว่างการแลกเปลี่ยนนักโทษกับนายทหารรัสเซีย รูดอล์ฟ อเบล
ประเทศไทยในโอลิมปิกฤดูร้อน 2000
ประเทศไทย เข้าร่วมแข่งขันโอลิมปิกฤดูร้อน 2000 ณ ซิดนีย์ ประเทศออสเตรเลีย เป็นการเข้าร่วมแข่งขันครั้งที่ 15 นับตั้งแต่การเข้าร่วมแข่งขันครั้งแรกเมื่อปี ค.ศ.1952 โดยในครั้งนี้มีคณะนักกีฬาไทยทั้งหมด 50 คน ผ่านการคัดเลือกเพื่อแข่งขันรอบสุดท้าย
กรีฑา
ที่ประกอบด้วย
เหรียญชัย สีหะวงษ์,
สิทธิชัย สุวรประทีป,
คงเดช เนตรนี,
วิษณุ โสภานิช,
บุญฤทธิ์ พฤกษาชาติ,
เอกชัย จันทะนะ,
สุภาวดี ขาวเผือก,
วิลาวัลย์ ร่วมสุข,
จุฑามาศ ถาวรเจริญ,
ณัฏพร วงศ์ทิพรัตน์,
อรนุช กล่อมดี,
และทรีเซีย โรเบิร์ทส์
ว่ายน้ำและกระโดดน้ำ
มีฤทธิ์ อินสว่าง,
รัฐพงศ์ ศิริสานนท์,
ไพลิน เตชะกฤตธีรนันท์,
ต่อวัย เสฏฐโสธร,
ชลธร วรธำรง,